Resep: Tamatie-en-ansjovistert | Maroela Media
kies die soort gereg…AllesBykosseDrinkgoedGebakGroentegeregteNageregteSlaaieSoetgoedSopVleis en seekosVoorgeregte
Tamatie-en-ansjovistert (Foto: Lapa-uitgewers)
4 middelslag-tamaties, skil verwyder
1 rooi soetrissie, skil verwyder, ontpit en in repe gesny
1 geel soetrissie, skil verwyder, ontpit en in repe gesny
1 x 400 g-rol bevrore skilferkorsdeeg, oornag in die yskas ontdooi
ansjovisfilette na smaak
gekapte vars pietersielie
Maak ŉ tamatiesmoor met die tamatie, soetrissies en knoffel. Geur met die sout en peper na smaak.
Voorverhit die oond tot 220 °C en smeer ŉ quiche-pan.
Rol die skilferkors op ŉ meelbestrooide oppervlak uit en voer die voorbereide pan met die deeg. Sny die rande van die deeg netjies. Gebruik die oortollige deeg om 2 cm-repe uit te sny.
Verdun die eiergeel met ŉ bietjie water en verf dit oor die deegrand. Rangskik die deegrepe oor die korsrand sodat die kors dikker rande het. Prik die bodem van die tertkors met ŉ vurk en verf die res van die eiermengsel oor die kors.
Bak vir 10 minute, verwyder die kors uit die oond en verlaag die temperatuur na 190 °C.
Skep die tamatiesmoor in die tertkors en rangskik die ansjovis in ’n traliepatroon bo-op die smoor. Bak die tert vir 20-30 minute teen 190 °C . Maak seker die temperatuur is laer, anders sal die vulsel brand.
Strooi die pietersielie oor en bedien dadelik.
Plaas die tertkors in die yskas om koud te word voor dit gebak word. Yskoue deeg en ’n warm oond veroorsaak dat die skilferkors baie mooi oppof.
Rooster die heel soetrissies in die oond en plaas dit warm in ’n plastieksakkie om te sweet. Die velle sal dan maklik aftrek.
Deel van: Bykosse, Vleis en seekos, Voorgeregte
Resep: Plat kraakbrood